
 MACROBUTTON "[dátum]" Mgr. Peter Cagala
Číslo spisu: 45131/2024
Návrh uznesenia

Mestské zastupiteľstvo mesta Trnava po prerokovaní:

1. Schvaľuje 
výpožičku časti nebytových priestorov o celkovej výmere 125,28 m2 (šatňa I. o výmere 7,16 m2, sála o výmere 52,20 m2, rekvizitáreň o výmere 2,48 m2, šatňa II. o výmere 15,20 m2, klubovňa o výmere 48,24 m2) nachádzajúcich sa v nehnuteľnosti v Slovenskej republike, v meste Trnava, v katastrálnom území Trnava, v budove zapísanej na liste vlastníctva č. 13890 objekt Kultúrny dom Kopánka, Ľudová 14, 917 01 Trnava, označená ako stavba so súpisným číslom 1472 – kultúrny dom, postavená na pozemku C-KN parc. č. 4772/5 – zastavaná plocha a nádvorie o výmere 826 m2, ktorej vlastníkom je Mesto Trnava pre vypožičiavateľa Divadelná skupina Trnava, so sídlom Ulica Andreja Kubinu 1673/21, 917 00 Trnava, IČO: 
37835785, zastúpený Danielom Dubanom, predsedom na dobu neurčitú od 1.11.2024 s výpovednou dobou tri mesiace bez udania dôvodu, za účelom využívania nebytových priestorov ako divadelné priestory
trojpätinovou väčšinou všetkých poslancov, z dôvodu hodného osobitného zreteľa v zmysle ustanovenia § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov spočívajúceho v tom, že „nájom majetku mesta prispeje k zabezpečeniu kultúrneho, telovýchovného, osvetového, zdravotného alebo sociálneho rozvoja mesta a jeho obyvateľstva“, pričom všeobecná hodnota nájomného je stanovená znaleckým posudkom č. 185/2024 zo dňa 21.08.2024 vo výške 5 461,29 EUR/rok.
2. Ukladá
príspevkovej organizácii Zaži v Trnave – Mestské kultúrne stredisko uzatvoriť Zmluvu o výpožičke časti nebytových priestorov v zmysle schvaľovacej časti uznesenia.
Termín: 30.10.2024
Dôvodová správa

Príspevková organizácia Zaži v Trnave – Mestské kultúrne stredisko (ďalej len ako „MKS“) je prevádzkovateľom a správcom objektu Kultúrny dom Kopánka, Ľudová 14, 917 01 Trnava (ďalej len ako „Kultúrny dom“).
Občianske združenie Divadelná skupina Trnava, so sídlom Ulica Andreja Kubinu 1673/21, 917 00 Trnava, IČO: 37835785, zastúpené Danielom Dubanom (ďalej len ako „DISK“) zaslalo žiadosť o schválenie výpožičky časti nebytových priestorov v objekte Kultúrneho domu o celkovej výmere 125,28 m2 nachádzajúce sa v nehnuteľnosti v Slovenskej republike, v meste Trnava, v katastrálnom území Trnava, v budove zapísanej na liste vlastníctva č. 13890 objekt Kultúrny dom Kopánka, Ľudová 14, 917 01 Trnava, označená ako stavba so súpisným číslom 1472 – kultúrny dom, postavená na pozemku C-KN parc. č. 4772/5 – zastavaná plocha a nádvorie o výmere 826 m2, ktorej vlastníkom je Mesto Trnava
Ide o nasledovné nebytové priestory:
	Popis
	Číslo miestnosti
	Výmera v m2

	šatňa I.
	01
	7,16

	sála
	02
	52,20

	rekvizitáreň
	03
	2,48

	šatňa
	04
	15,20

	klubovňa
	05
	48,24

	CELKOM v m2
	
	125,28


Zmluvný vzťah má byť uzatvorený na dobu neurčitú od 1.11.2024 za účelom využívania nebytových priestorov ako divadelné priestory.

Schválenie výpožičky časti nebytových priestorov prostredníctvom Mestského zastupiteľstva mesta Trnava pokladáme za osobitný typ zmluvného vzťahu, pričom pri jej uzatváraní sa primerane aplikujú ustanovenia Občianskeho zákonníka o nájomnej zmluve.
Z daného dôvodu uvádzame, že schválenie predkladáme ako prípad hodný osobitného zreteľa definovaný v § 7 bod 2 písmeno i) Zásad hospodárenia a nakladania s majetkom Mesta a s majetkom štátu, ktorý Mesto užíva definovaný ako „ak nájom majetku mesta prispeje k zabezpečeniu kultúrneho, telovýchovného, osvetového, zdravotného alebo sociálneho rozvoja mesta a jeho obyvateľstva.“
V zmysle § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov Mestské zastupiteľstvo mesta Trnava schvaľuje nájom majetku obce v prípadoch hodných osobitného zreteľa trojpätinovou väčšinou hlasov všetkých poslancov. Podmienky v zmysle § 9aa  ods. 2 písm. e) zákona č. 138/1991 Zb. o majetku obcí v znení neskorších predpisov boli splnené nasledovne:

a) zámer priameho prenájmu nebytových priestorov so všeobecnou hodnotou nájomného bol zverejnený dňa 14.10.2024 na webstránke mesta Trnava, na úradnej tabuli mesta Trnava ako aj iným vhodným spôsobom (Mestská televízia Trnava);

b) osobitný zreteľ je zdôvodnený v súlade so zásadami hospodárenia s majetkom obce a to v § 7 bod 2 písmeno i) Zásad hospodárenia a nakladania s majetkom Mesta a s majetkom štátu, ktorý Mesto užíva definovaný nasledovne: „ak nájom majetku mesta prispeje k zabezpečeniu kultúrneho, telovýchovného, osvetového, zdravotného alebo sociálneho rozvoja mesta a jeho obyvateľstva.“
c) všeobecná hodnota nájomného v zmysle zákona je stanovená znaleckým posudkom č. 185/2024 zo dňa 21.08.2024 vo výške 5 461,29 EUR/rok, vyhotoveného znalcom Ing. Tomášom Nádaským, T. Zemana 43, 917 01 Trnava. Náklady spojené s vyhotovením znaleckého posudku predstavujú sumu 320,00 EUR.
Ako správca predmetných priestorov súhlasíme s výpožičkou a navrhujeme predmetný stav upraviť k 1.11.2024.
